《悲歌六章 其四》
清代·郁植

脱身从军向绝域，大食乌号悬两腋。部中不满五千骑，百战沙场尽辟易。

尉佗系组明光宫，楼兰悬首长安陌。凯歌入关报天子，始信书生万人敌。

一朝坐失幕府欢，缚下都船对刀笔。卫青天幸辄有功，李广数奇竟何益。

作者简介：（?—1679）清江苏太仓人，字大本，号东堂。诸生，八岁应试，作《五伦论》，为吴伟业所赞赏。既长，学力益深，为王士禛所赏识。兼工诗。康熙十八年举鸿博，未应试卒。